พระราชบัญญัติโอนที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ ในท้องที่ตำบลเชียงบาน อำเภอเชียงคำ จังหวัดพะเยา ให้แก่นายสิงห์ ใจวังโลก พ.ศ. 2544
ประกาศวันที่ 2001-11-16

content: พระราชบัญญัติ โอนที่ราชพัสดุที่เป็นสาธารณสมบัติของแผ่นดินที่ใช้ เพื่อประโยชน์ของแผ่นดินโดยเฉพาะ ในท้องที่ตำบลเชียงบาน อำเภอเชียงคำ จังหวัดพะเยา ให้แก่นายสิงห์ ใจวังโลก พ.ศ. ๒๕๔๔
content: ภูมิพลอดุลยเดช ป.ร. ให้ไว้ ณ วันที่ ๙ พฤศจิกายน พ.ศ. ๒๕๔๔ เป็นปีที่ ๕๖ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรโอนที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ ในท้องที่ตำบลเชียงบาน อำเภอเชียงคำ จังหวัดพะเยา ให้แก่นายสิงห์ ใจวังโลก เพื่อแลกเปลี่ยนกับที่ดินของนายสิงห์ ใจวังโลก
content: จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติโอนที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ ในท้องที่ตำบลเชียงบาน อำเภอเชียงคำ จังหวัดพะเยา ให้แก่นายสิงห์ ใจวังโลก พ.ศ. ๒๕๔๔”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้โอนที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ แปลงหมายเลขทะเบียนที่ พย. ๔๙๖ หนังสือรับรองการทำประโยชน์ (น.ส. ๓ ก.) เลขที่ ๑๙๔ เนื้อที่ประมาณ ๑ ไร่ ๑๙ ตารางวา ในท้องที่ตำบลเชียงบาน อำเภอเชียงคำ จังหวัดพะเยา ให้แก่นายสิงห์ ใจวังโลก
sectionNo: 3
content: ภายในแนวเขตตามแผนที่ท้ายพระราชบัญญัตินี้
sectionNo: 4
content: มาตรา ๔ ให้รัฐมนตรีว่าการกระทรวงการคลัง และรัฐมนตรีว่าการกระทรวงศึกษาธิการ รักษาการตามพระราชบัญญัตินี้
content: ผู้รับสนองพระบรมราชโองการ พันตำรวจโท ทักษิณ ชินวัตร นายกรัฐมนตรี
sectionName: แผนที่ท้ายพระราชบัญญัติ
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากกระทรวงศึกษาธิการได้ครอบครองที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ แปลงหมายเลขทะเบียนที่ พย. ๔๙๖ หนังสือรับรองการทำประโยชน์ (น.ส. ๓ ก.) เลขที่ ๑๙๔ ในท้องที่ตำบลเชียงบาน อำเภอเชียงคำ จังหวัดพะเยา
content: เนื้อที่ประมาณ ๑ ไร่ ๑๙ ตารางวา โดยได้ใช้เป็นที่ตั้งของโรงเรียนบ้านทุ่งมอก แต่ต่อมาเมื่อได้มีการย้ายที่ตั้งของโรงเรียนบ้านทุ่งมอกไปยังที่ราชพัสดุแปลงใหม่ เป็นเหตุให้ทำเลที่ตั้งของที่ราชพัสดุแปลงเดิมไม่เหมาะสมที่จะใช้ประโยชน์ในการขยายโรงเรียน
content: กระทรวงศึกษาธิการจึงได้ทำความตกลงขอแลกเปลี่ยนที่ราชพัสดุแปลงเดิมนี้กับที่ดินของนายสิงห์ ใจวังโลก ตามโฉนดที่ดินเลขที่ ๒๒๖๒๑ เนื้อที่ประมาณ ๑ งาน ๒๙ ตารางวา และโฉนดที่ดินเลขที่ ๒๐๓๔๕ เนื้อที่ประมาณ ๓ งาน ๑๙ ตารางวา จำนวน ๒ แปลง รวมเนื้อที่ประมาณ ๑ ไร่ ๔๗ ตารางวา ทั้งนี้
content: เนื่องจากที่ดินทั้งสองแปลงของนายสิงห์ ใจวังโลก ตั้งอยู่ใกล้เคียงกับที่ตั้งแห่งใหม่ของโรงเรียนบ้านทุ่งมอก จึงมีทำเลที่ตั้งเหมาะสมที่จะใช้ประโยชน์ในการขยายโรงเรียน และปัจจุบันนายสิงห์ ใจวังโลก ได้โอนที่ดินทั้งสองแปลงดังกล่าวให้เป็นที่ราชพัสดุแล้ว
content: สมควรโอนที่ราชพัสดุดังกล่าวเพื่อแลกเปลี่ยนกับที่ดินนายสิงห์ ใจวังโลก แต่โดยที่มาตรา ๘ แห่งพระราชบัญญัติที่ราชพัสดุ พ.ศ. ๒๕๑๘ บัญญัติให้การโอนกรรมสิทธิ์ที่ราชพัสดุที่เป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะต้องกระทำโดยพระราชบัญญัติ จึงจำเป็นต้องตราพระราชบัญญัตินี้